b'\n_START_ARTICLE_\nKos (otok)\n_START_PARAGRAPH_\nKos je gr\xc5\xa1ki otok, ki le\xc5\xbei v Egejskem morju pribli\xc5\xbeno 4 kilometre pred obalo Male Azije in je eden izmed otokov Dodekaneza. Imenovan je tudi Hipokratov otok. Glavno in najve\xc4\x8dje mesto na otoku je Kos. Na njem \xc5\xbeivi okrog 30.000 tiso\xc4\x8d prebivalcev, pove\xc4\x8dini Grkov. Ve\xc4\x8dinoma se pre\xc5\xbeivljajo s turizmom. Na vsem otoku je ve\xc4\x8d kot sto najrazli\xc4\x8dnej\xc5\xa1ih hotelov. 26 kilometrov od mesta Kos se nahaja mednarodno letali\xc5\xa1\xc4\x8de. Na otok je mo\xc5\xbeno priti tudi s trajektom; dvakrat dnevno je povezan s Pirejem (Atene)._NEWLINE_Otok je dolg pribli\xc5\xbeno 40 km in ima 112 km obale.\n_START_SECTION_\nPodnebje\n_START_PARAGRAPH_\nOtok Kos je zelo vetroven in zaradi tega ne \xc4\x8dutimo tolik\xc5\xa1ne toplote. Povpre\xc4\x8dna temperatura zraka v juliju je 32 stopinj, morja pa 24 stopinj. V poletnih mesecih skorajda ni padavin, so pa zato izrazitej\xc5\xa1e pozimi.\n_START_SECTION_\nZgodovina\n_START_PARAGRAPH_\nOtok ima 6000 let dolgo in bogato zgodovino. Naseljen je bil \xc5\xbee v neolitiku, iz obdobja Stare Gr\xc4\x8dije je ohranjenih ve\xc4\x8d stvari. Najpomembnej\xc5\xa1i \xc4\x8dlovek tistega \xc4\x8dasa je bil Hipokrat, ki je bil na otoku tudi rojen in je ustanovil tudi svojo bolni\xc5\xa1nico. Zatem so otok zasedli Rimljani, katerih ostanki \xc5\xa1tevilnih objektov so \xc5\xa1e danes vidni. Skoraj 400 let so na otoku gospodovali Turki, zatem je otok nekaj \xc4\x8dasa zasedala Italija, od leta 1948 pa tudi formalno pripada Gr\xc4\x8diji.'